Ռ. ՔՈՉԱՐՅԱՆ - Բոլորս տեսնում ենք, որ ահաբեկչությունը գնալով ավելի դաժան տեսք է ընդունում: Ասես ինչ-որ վարակ է մտել մարդկության մեջ, որի դեմ պայքարը պետք է համակարգված լինի: Կարծում եմ այս հարցում այլ կարծիք լինել չի կարող: Առաջին անգամ երեխաները գործիք էին դարձել ահաբեկիչների մտահղացումներում: Այստեղ հանդուրժել պարզապես չի կարելի եւ միջազգային հանրությունն ու մարդկությունն ընդհանրապես այս ամենին պետք է համարժեք պատասխան տա: Հասկանալի է, որ կան մարդիկ, ովքեր ինչ-ինչ գաղափարների ու նպատակների համար կարող են իրենց զոհաբերել, իսկ պատրա±ստ են նրանք նույն այդ նպատակների համար զոհաբերել իրենց ընտանիքներին եւ երեխաներին: Չեմ կարծում, թե պատրաստ են, իսկ եթե անգամ պատրաստ են, ուրեմն ընդհանրապես մարդ չեն: